রাওয়ালপিন্ডি
রাওয়ালপিন্ডি () হচ্ছে পাকিস্তানের রাজধানী ইসলামাবাদের নিকটবর্তী মালভূমির উপরস্থ শহর। এটি পাঞ্জাব প্রদেশের অন্তর্গত। জনসংখ্যার বিচারে এটি পাকিস্তানের ৪র্থ বৃহত্তম শহর। এর প্রথমদিকের শহরগুলো হচ্ছে করাচি, লাহোর এবং ফয়সালাবাদ। স্থানীয়ভাবে রাওয়ালপিন্ডি শুধু পিন্ডি নামে পরিচিত। এই অঞ্চলেই গড়ে ওঠে সোয়ানিয়ান সংস্কৃতির অধিবাসীদের বাস। এর জনসংখ্যা ১ লক্ষ ৮০ হাজার থেকে বেড়ে প্রায়২১ লক্ষে পৌঁছায়।
বেনজির ভুট্টো আন্তর্জাতিক বিমানবন্দর
বিমানবন্দরটি মূলত ইসলামাবাদের বাইরে রাওয়ালপিন্ডির চকলালা নামক জায়গায় অবস্থিত। এটি পাকিস্তানের রাজধানীর প্রধান বিমানবদর হওয়ায় বিদেশী কর্মকর্তা এবং নাগরিকরা প্রায়শই এই বিমানবন্দর ব্যবহার করে থাকেন। পরিবহন এবং যোগাযোগের পাশাপাশি এই বিমানবন্দরটি পাকিস্তান বিমানবাহিনী তাদের ঘাঁটি হিসেবে ব্যবহার করে।